14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 599 της 13/18 Σεπτ. 1974 (ΦΕΚ Α΄ 251) Περί παροχής νέας προθεσμίας εξοφλήσεως οφειλών των ησφαλισμένων του Κλάδου Επικουρικής Ασφαλίσεως Δικηγόρων. Έχοντες υπ’ όψει: 1.Τας διατάξεις της παρ. 6 του άρθρ. 30 του Ν.Δ. 4114/60 «περί Κώδικος περί Ταμείου Νομικών». 2.Τας διατάξεις του άρθρ. 42 του υπ’ αριθ. 175/1973 Ν.Δ/τος «περί Υπουργικού Συμβουλίου και Υπουργείων» τεθέντος εν ισχύϊ δια του υπ’ αριθ. 396/73 Π.Δ/τος. 3.Τας διατάξεις της παρ. 2 του άρθρ. 4 του Ν.Δ. 1379/73 «περί Συμβουλίων και Επιτροπών αρμοδιότητος Υπουργείου Κοινωνικών Υπηρεσιών». 4.Την υπ’ αριθ. 547/29.8.74 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίζομεν και διατάσσομεν: Άρθρον μόνον.-Οφειλαί ησφαλισμένων του Κλάδου Επικουρικής Ασφαλίσεως Δικηγόρων, εξ εισφορών διορισμού και προαγωγής, εξ αναγνωρίσεως γάμου και εξαγοράς προϋπηρεσίας υφιστάμεναι μέχρι της ενάρξεως ισχύος του παρόντος, ρυθμίζονται βάσει των προ της ενάρξεως της ισχύος του υπ’ αριθ. 795/1972 Β.Δ/τος «περί αυξήσεως των πόρων του Κλάδου Επικουρικής Ασφαλίσεως Δικηγόρων» διατάξεων, εφ’ όσον θέλουσιν εξοφληθή εντός εξαμήνου από της δημοσιεύσεως του παρόντος. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 